Den Vest-Sjællandske Avis, 1835-12-12
Af alle de Rygter fra Udlandet om Uroeligheder, og Udrustninger fortiene ingen Opmærksomhed, undtagen de til den store Folkekrig i Spanien, og de franske Udrustninger til Lands mod Abdel Kader i Algier, og de virkelig store Demonstrationer til Søes mod de forenede Stater, med mindre disse Demonstrationer ere større paa Papiret end i Virkeligheden; men om de ogsaa ere dette, saa kan man med temmelig Vished forudsee at det ikke kommer til Fredsbrud, thi naar to Stater, imellem hvilke en Misforstaaelse er opkommen, ønske, hver paa sin Side, at det ikke maae komme til Krig, saa var det dog underligt, om de for Honeurens Skyld skulde fare løs paa hinanden og ingen Udvei til Udsoning kunde finde Sted, eller venskabelig Mægling blive antaget. – Alle disse indvortes og udvortes Foruroligelser; disse Ophævelser; disse idelig afvexlende Rygter; denne Raaben om Patriotisme; denne Forsikkring af enhver Stemme, som opløfter sig, at den er hele Folkets, disse uskaansomme personlige Atakker; disse uafladelige Angreb paa enhver som tænker anderledes end Partiemændene; denne Nedrivelse i Dag af Den som man ophøiede i Gaar denne vedholdende Partieaand er dog virkelig til mogen Nytte, thi den skaffer Journalisterne noget at leve af. Naturligviis er Talen herved blot om de franske Blade, som ere de politiske Rygters uafladelige Kilde og de indvortes Giæringres oprindelige Aarsag. Denne Allarmering er forresten et kostbart Gode, en Velgierning som man af al Magt maa søge at faae udbredet til andre Lande. Her i Landet er Tilstanden bedre, det er opfyldt af lutter ægte Patrioter, ved hvilke ingen egennyttige Hensigter eller Ærgierrighed eller Lidenskabelighed staae i Baggrunden. Man er vant til at betragte Krigen og Tilstanden i Spanien, som den varige Gienstand for de franske Blades Rygtemagerie, og man har nyelig havt mærkværdige Exempler derpaa, saaledes overbragte den sidste Post den Efterretning, at der var udbrudt en Opstand i Sevilla og en Jnsubordination i Kordovns Armee, og selv at der vare udbrudte Uroeligheder i Madrid, hvilke Rygter strax bragte Statspapirene til at falde i Paris og London Men Posten i Dag melder fra London, at man der havde faaet meget gunstige Efterretninger fra Madrid af 25de, som frembragte et meget fordeelagtigt Jndtryk paa Børsen. Man erfarer derfra, at det er fuldkomment roeligt der. Hr. Mendizabal fortsætter Udviklingen af sine Planer med megen Aktivitet, og, som alle retskafne Folk giøre, staaer han paa sine egne Been, uden at støtte sig til noget Partie, men finder den sande Støtte i sin Samvittighed. Han skal med den største Opmærksomhed forfølge Gangen i de nedsatte Kommitteers Arbeider, og søger af deres Beslutninger at gjette sig til Sessionens politiske Karakteer, skulde det utraliberale Partie faae Overhaand i de Prokuradores Kammer, som dog mange holde for tvivlsomt, saa troer man at han vil føie sig efter Omstændighederne. J de Proceres Kammer har allerede en moderat Tone givet sig tilkiende. Ifølge en Korrespondent Efterretning fra Madrid, som læses i Bladet Times, skal hans Popularitet være meget stor, hvilken derved udbreder sig til Dronningen. Stemningen skal være meget patriotisk i Madrid, og uagtet Stadens Jndvaanere ere frietagne for en militair Konskription, faa gaaer Udtagelsen af Tropper i Hovedstaden dog igiennem. Det er ikke fandt at Martinez de la Rosa og Torreno afholde sig fra at møde i Kammeret; de skulle indfinde sig der hyppigt, og selv Torreno og las Navas agere siddele med hinanden. – Jfølge Planen til den nye Valglov skal en Deputeret vælges for hver 50,000 Personer. Til at blive vælger udkræves at være Spanier, at være 25 Aar, at betale visse aarlige Skatte, eller at staae paa et vist Kulturtrin. Til at blive valgt til Deputeret udkræves en vis Formue-Tilstand; men de Deputerede erholde heller ikke nogen Diætpenge. Regentinden har udstædet et vidtløftigt Reskript om Geistligheden, hvori, efter en Lovtale over den, klages over at nogle af den have ladet sig forlede af fordærvelige og egennyttige Fordele, og derved overtraadt deres væsentlige Pligter; Reskriptet angiver nu Midlerne til at forebygge det for Fremtiden.